रेलीगढ़ा कोल डिपो में कोयला से दबकर मजदूर की मौत
{प्रबंधन पांच लाख रुपए मुआवजा देने को तैयार
{ मृतक के आश्रित को नौकरी देने की मांग पर अड़ी यूनियन
भास्करन्यूज। गिद्दी
रेलीगढ़ाकोल डीपो में गुरुवार की शाम चार बजे कोयला से दबकर दंगल 36 के मजदूर रामचंद्र सोनी (55) की मौत हो गई। रेलीगढ़ा प्रबंधन द्वारा डीपो में पड़े कोयला को डोजर के माध्यम से लेबलिंग कराई जा रही थी। घटना की जानकारी मिलते विभिन्न पार्टियों के नेताओं मृतक के परिजन रेलीगढ़ा कोल डीपो पहुंच शव को उठाने से मना कर दिया।
बाद में रेलीगढ़ा परियोजना कार्यालय में रेलीगढ़ा पीओ उमेश शर्मा, एसओपी एसके सिंह, मैनेजर कार्मिक वीके राठौर मृतक के परिजनों की मौजूदगी में नेताओं के बीच वार्ता हुई। वार्ता में प्रबंधन ने नियम के तहत पांच लाख रुपए कंपनसेसन देने का आश्वासन दिया। लेकिन नेता और मृतक के परिजन मृतक के आश्रित को नौकरी देने की मांग पर अड़े थे।
समाचार लिखे जाने तक प्रबंधन और नेताओं के बीच वार्ता जारी थी। मिली जानकारी के अनुसार प्रबंधन डोजर के माध्यम से कोल डीपो में पड़े कोयला को लेबल करवा रहा था। तभी बीआर02जीए0968 ट्रक में कोल डीपो से कोयला लाद रहा रामचंद्र सोनी कोयला में दब गया। साथ में काम कर रहे अन्य मजदूरों ने रामचंद्र को कोयला के अंदर से निकाला। लेकिन कुछ देर के बाद ही रामचंद्र की मौत हो गई।
रामचंद्र की मौत की खबर मिलते ही उसकी बहन बुचिया देवी, प|ी परमेश्वरी देवी, पुत्र राम बाबू, पुत्री प्रभा कुमारी घटना स्थल पहुंच दहाड़ मारकर रोने लगे। परिजनों को रोता देख कोलडीपो में कोयला भर रहे महिला-पुरुषों की भी आंख भर आई। मांग करने वालों में मिथिलेश सिंह, धनेश्वर तुरी, जिप सदस्य लखनलाल महतो, अरूण सिंह, गणी खान, पुरुषोत्तम पांडेय, उत्तम वर्मा, आरडी मांझी, सुंदर लाल बेदिया, लोदो मुंडा, विनोद प्रसाद, जन्मेजय सिंह, नेमन यादव, प्रदीप अखौरी, उमेश राम, अमृत राणा, हरि प्रसाद, तूफानी राम, कार्तिक मांझी, अशोक उरांव, केशराय मांझी, जयराम बेदिया, श्याम सुंदर पांडेय, मंगरू महतो, अनिल बेदिया शामिल हैं।
मजदूर रामचंद्र सोनी की मौत के बाद रोती मृतक की पुत्री।
hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva